ເກົາຫຼີໃຕ້ ກ່າວວ່າ ກະດູກ ທີ່ຖືກພົບເຫັນ ຢູ່ບ່ອນເຮືອຫຼົ້ມ ບໍ່ແມ່ນຂອງມະນຸດ
ໜ່ວຍກູ້ເຮືອ ໄດ້ຍົກຊາກ ຂອງກຳປັ່ນລຳດັ່ງກ່າວ ຂຶ້ນຈາກທະເລ ໃນສັບປະດາທີ່ຜ່ານມາ, ແລະກະດູກກໍຖືກຄົ້ນ ພົບ ຢູ່ສະຖານທີ່ນັ້ນ.
ກະຊວງການເດີນເຮືອມະຫາສະໝຸດ ແລະ ການປະມົງຂອງ ເກົາຫຼີໃຕ້ ໄດ້ຢືນຢັນວ່າ ຊາກກະດູກທີ່ຖືກພົບເຫັນຢູ່ສະຖານທີ່ເກີດເຫດເຮືອຂ້າມຟາກຫຼົ້ມໃນປີ 2014 ນັ້ນແມ່ນ ກະດູກຂອງສັດ ແລະ ບໍ່ແມ່ນຈາກໜຶ່ງໃນພວກຜູ້ເຄາະຮ້າຍ ກຸ່ມນັກກູ້ເຮືອໄດ້ພົບເຫັນກະດູກໃນວັນອັງຄານວານນີ້, ແລະ ໃນເບື້ອງຕົ້ນບັນດາເຈົ້າ ໜ້າທີ່ໄດ້ກ່າວວ່າ ພວກເຂົາເຈົ້າເຊື່ອວ່າເປັນກະດູກຂອງ ມະນຸດ ສິ່ງດັ່ງກ່າວນັ້ນໄດ້ສ້າງ ຄວາມຫວັງໃຫ້ແກ່ສະມາຊິກຂອງບາງຄອບຄົວ ເຊິ່ງມີ 9 ຄົນ ທີ່ສົບຂອງພວກເຂົາເຈົ້າບໍ່ ໄດ້ຖືກພົບເຫັນເລີຍ ຫຼັງຈາກກຳປັ່ນລໍາດັ່ງກ່າວໄດ້ຫຼົ້ມ ໃນເວລານັ້ນ ມີທັງໝົດ 476 ຄົນ ເຊິ່ງສ່ວນໃຫຍ່ແມ່ນນັກຮຽນມັດທະຍົມປາຍໄດ້ເດີນ ທາງໄປກັບກຳປັ່ນລຳດັ່ງກ່າວ ເວລາກຳປັ່ນໄດ້ຫຼົ້ມໃນ ຂະນະທີ່ພວມເດີນທາງອອກຈາກ ເມືອງ Incheon ໄປຫາຣີສອດຕາກອາກາດທີ່ເກາະ ເຈຈູ ຜູ້ໂດຍສານລວມທັງໝົດ 304 ຄົນໄດ້ເສຍຊີວິດໃນອັນທີ່ປາກົດວ່າ ເປັນໜຶ່ງໃນຄວາມຫາຍານະທາງທະເລທີ່ ຮ້າຍແຮງທີ່ສຸດ ຂອງປະເທດ ໜ່ວຍກູ້ເຮືອໄດ້ຍົກຊາກຂອງກຳປັ່ນລຳດັ່ງກ່າວຂຶ້ນຈາກທະເລໃນສັບປະດາທີ່ຜ່ານມາ, ແລະ ກະດູກກໍຖືກຄົ້ນພົບຢູ່ສະຖານທີ່ນັ້ນ ໄພພິບັດທີ່ວ່ານີ້ ໄດ້ເນັ້ນໃຫ້ເຫັນຄວາມບົກຜ່ອງ ໃນການຮັບມືກັບເຫດການສຸກເສີນ ຂອງລັດຖະບານຢ່າງໄວວາ, ແຕ່ໃນຂະນະດຽວກັນ ກໍຍັງໄດ້ເປີດເຜີຍໃຫ້ເຫັນການສໍ້ ລາດບັງຫຼວງທີ່ຝັງເລິກ ແລະກົດລະບຽບ ທີ່ປະສົບຄວາມລົ້ມແຫຼວ, ກໍ່ໃຫ້ເກີດຄວາມ ບໍ່ພໍໃຈໃນສັງຄົມທີ່ເປັນສ່ວນໜຶ່ງ ຂອງສາເຫດໃນການຂັບໄລ່ປະທານາທິບໍດີ Park Guen-Hye ອອກຈາກຕໍາແໜ່ງ ຫົວໜ້າຜູ້ຄວບຄຸມກຳປັ່ນລຳດັ່ງກ່າວ ທ້າວ Lee Joon-seok ຜູ້ທີ່ໄດ້ໜີປະກຳປັ່ນ ໄດ້ ຖືກລົງໂທດ ກ່ຽວກັບ ຄວາມປະໝາດເລິນເລີ້ຢ່າງຮ້າຍແຮງ ແລະ ໄດ້ຖືກຕັດສິນຂັງຄຸກ ຕະຫຼອດຊີວິດ ໃນຂະນະທີ່ສະມາຊິກກຳປັ່ນຄົນອື່ນໆອີກ 14 ຄົນ ໄດ້ຖືກຕັດສິນຂັງຄຸກ ເຖິງ 12 ປີ ສຳລັບການປະຖິ້ມ ແລະ ລ່ວງລະເມີດກົດໝາຍທາງທະເລ